Volkswagen er klar med CarPlay

Vi har hørt og læst om Apples CarPlay-integration i biler i flere år, men nu lader der endelig til at ske noget konkret. Tyske Volkswagen har meldt ud, at der kommer CarPlay i stort set samtlige 2016-modeller – og de er på vej ud til forhandlerne i disse uger. Det kan lade sig gøre, fordi modellerne er udstyret med tyskernes nye MIB II infotainment-system, der ikke alene understøtter CarPlay men også Android Auto og MirrorLink.

Volkswagen har også tilføjet deres egen Car-Net app-pakke, der inkluderer en række forskellige funktioner. Eksempelvis fjernbetjening af lås, horn og lygter, automatiske beskeder ved ulykke og et system, der kan lokalisere bilen, hvis den bliver stjålet. Derudover kan man monitorere bilens systemer.

Der er fire forskellige MIB II-systemer og det er kun de største, der understøtter CarPlay og Android Auto. Golf R og Tiguan-modellerne med MIB II er allerede kørt ud i forhandlernes showrooms, hvor de kan ses året ud.

Volkswagen er klar med CarPlay